text: সুজানগরে ইসলামী ব্যাংকের এজেন্ট ব্যাংকিং কেন্দ্র উদ্বোধন | bankbimaarthonity.com
  | ১৫ এপ্রিল ২০১৯ | ৩:৫৩ অপরাহ্ণ
  ইসলামী ব্যাংক বাংলাদেশ লিমিটেডের এজেন্ট ব্যাংকিং কেন্দ্র সম্প্রতি পাবনার সুজানগর উপজেলার সাতবাড়ীয়ায় উদ্বোধন করা হয়। পাবনা-২ আসনের সংসদ সদস্য আহমেদ ফিরোজ কবির এমপি প্রধান অতিথি হিসেবে এ কেন্দ্র উদ্বোধন করেন।
  ব্যাংকের এক্সিকিউটিভ ভাইস প্রেসিডেন্ট ও রাজশাহী জোনপ্রধান মো. কাওছার উল আলম-এর সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন সাতবাড়িয়া ডিগ্রী কলেজের অধ্যক্ষ মো. আব্দুল বাছেদ, সাতবাড়িয়া ইউনিয়ন পরিষদের চেয়ারম্যান এস এম শামছুল আলম এবং সাতবাড়ীয়া উচ্চবিদ্যালয়ের প্রধান শিক্ষক এ কে এম শামছুল আলম।
  অনুষ্ঠানে বক্তব্য দেন ব্যাংকের সুজানগর শাখাপ্রধান সৈয়দ আব্দুল লতিফ এবং ব্যাংকের এজেন্ট ও মেসার্স আশরাফুল আলম এন্টারপ্রাইজ-এর স্বত্বাধিকারী মো. আশরাফুল আলম। স্থানীয় ব্যবসায়ী, পেশাজীবী ও গণ্যমান্য ব্যক্তিরা অনুষ্ঠানে উপস্থিত ছিলেন।